de en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nl da da da da da da da da da da da da da da da da da da da da da da da da da da da da da da da da da da da da en nl da en da da sv da da fr en da de da da de fr da de nl da da da en da da da da da fr ceb en nl ceb fr de da da
Havekalender | Uge 29 | ISABELLAS
Foto: Frank Kirkegaard, Henrik Bjerg.
Der er rigtig gang i haven i denne uge. Der skal høstes og klippes og det er tid til beskære udvalgte træer. Se med i ugens havekalender.
Der er som altid nok at lave i haven i denne uge, og der er frit valg på tjeklisten — se bare.
Tilbage til oversigten: Isabellas’ havekalender.
INSPIRATION TIL GØREMÅL I HAVEN | UGE 29
Tag dig af blomsterhaven
Insekter og smådyr hjælper dig med at holde skadedyrene i skak. Svirrefluer, mariehøns, snyltehvepse og deres larver er alle med til at holde bladlusebestanden nede. Stålorme, tudser, løbebiller og pindsvin elsker køkkenhavens glubske snegle. Inviter dyrene indenfor ved at hænge et insekthotel op, lade en gammel træstub stå eller en kvasbunke ligge i et hjørne.
Mariehøns - nyttedyr og forårstegn
Når løgtoppene begynder at vælte, er det et tegn på, at løgene er færdige med at vokse. De skal tages op nu og lægges til tørre i solen på et underlag med god luftcirkulation, så de kan gemmes til vinteren. Svigter solen, skal løgene tørres et overdækket og luftigt sted. Ligger de for fugtigt, kan de angribes af svamp.
Dyrkning af zittauerløg (almindelige løg)
Det er en skrøne, at hækken skal klippes inden sankthans. De fleste hække har bedst af, først at blive studset nu, hvor de nye skud er blevet mere træagtige. Det er også mere skånsomt over for småfugle, der kan have bygget rede i hækken, fordi ungerne er fløjet af reden nu.
Få succes med plantning af bøgehæk
Birk, valnød, ahorn, morbær, hjortetaktræ og ægte kastanje skal beskæres nu, så såret kan nå at lukke sig. Disse træer har stor saftstigning om foråret, så beskærer man dem om vinteren (som andre træer), vil de "bløde" om foråret og miste en masse væske.
Guide: Beskæring og beskæringstidspunkter
TIP: Husk at vande dine roser grundigt i de varme perioder. Risikoen for meldug er meget mindre, hvis jorden ikke tørrer ud.
Tag dig af blomsterhaven
Lige nu står blomsterhaven i fuldt flor, og mens du går rundt og nyder den, kan du klare et par små arbejdsopgaver, som vil få den til at se flot ud endnu længere.
Iris klippes ned, så snart den er afblomstret. Er den blevet for stor, eller er midten bar, kan den graves op og deles nu.
Fjern døde blomsterhoveder på lupiner og storkenæb, så kan du måske lokke en ny blomstring ud af planten sidst på sæsonen. Skær blomsterstænglen af lige over et frisk skud, så bliver beskæringen pænest.
Nip afblomstrede hoveder af roser, fuchsia, pelargonier og sommerblomster som løvemund og petunia. Så blomstrer de længere.
Stauder, der sår sig selv, som akeleje, fingerbøl og violfrøstjerne, skal klippes ned inden frøene modner, hvis du ikke vil have, at de spreder sig i haven.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik